**Referat af workshop om sikkerhedskurser og –procedurer i forbindelse med feltarbejde på Grønland  
GEUS, den 11. oktober 2016**

Repræsentanter for universiteter, uddannelsessteder, Arktisk Kommando, logistikere, Uddannelses- og Forskningsministeriet m.fl. mødtes i foråret 2016 for anden gang på Hindsgavl Slot for at diskutere udfordringer og fælles løsninger i forbindelse med forskning og andre former for opgaveløsning i Arktis og i særdeleshed i Grønland.

Af deltagerne i Logistikgruppen blev GEUS udpeget til at være tovholder for en undersøgelse af, hvad der fandtes af kurser og retningslinjer for sikkerhed, og for at undersøge muligheden for et udvidet samarbejde blandt aktørerne om fx kurser. Tirsdag d. 11. oktober 2016 blev der afholdt en workshop på GEUS, hvor repræsentanter for AU (Bioscience og Miljøvidenskab), KU (IGN og Center for Is og Klima, NBI), DTU (Aqua, Space), Grønlands Naturinstitut og GEUS deltog. Herudover deltog oplægsholdere og eksperter fra Lægekontoret, Safe Nordic og Asferg Outdoor Consulting.

**HELBREDSSCREENING/-UNDERSØGELSE (inden feltarbejde)**Oplæg v. ledende overlæge **Mette Gabriel**, **Lægekontore**t, der fortalte om, hvad de ser efter i forbindelse med helbredsskema (selvrapportering) og ved en egentlig helbredsundersøgelse. MG fortalte bl.a., at hensyn til både individet, teamet og samfundet indgår som en del af vurderingen i en helbredsundersøgelse i forhold til sikkerhed.

Enkeltvis og i grupper blev der svaret på, hvilke krav de enkelte institutioner stiller til deltagere i feltarbejde med hensyn til hhv. helbredsscreening og helbredsundersøgelse. Der viser sig at være stor forskel på institutionernes krav og procedurer med hensyn til at sikre, at feltdeltagere er fysisk og psykisk i stand til at varetage et arbejde, der foregår meget langt fra lægehuse/hospitaler og andet sundhedspersonale, og hvor evakuering kan blive forhindret ikke blot af afstande og manglende infrastruktur, men også af dårligt vejr.   
  
Efterfølgende blev grupperne bedt om at svare på, om de kunne forestille sig andre/bedre krav og procedurer, der ville betyde en større tryghed/sikkerhed, end tilfældet er i dag.

**Hvad gør vi i dag?**Fuld arktisk medicinsk screening (Flyvemedicinsk, strengere krav efter 40 år)  
Helbredserklæring/selvrapportering (screening)  
Helbredsundersøgelse (obligatorisk hhv. obligatorisk ved + 50 år/kronisk sygdom eller indlæggelse)  
Specialuddannelse, dedikerede kurser, hård selektion (Sirius)  
Medicinerklæring/Blå Bog (DANA)Krav om tandlægebesøg forud for feltarbejde  
Screening for psykisk sygdom  
Ingen form for helbredsscreening/-undersøgelse

**Hvad kunne man gøre?**Obligatorisk helbredstjek  
Standardisering, herunder skelnen ml. forskellige typer af feltarbejde

**SIKKERHEDSKURSER (inden feltarbejde)**Oplæg v. læge og mangeårig sanitør i Jægerkorpset **Thomas Laursen**, der driver firmaet **SafeNordic**, som bl.a. udbyder kurser i Arktisk Førstehjælp for DTU og GEUS. TL fortalte om det heldagskursus, der er skræddersyet til GEUS, og som bl.a. indeholder førstehjælp efter ABCDE-proceduren, gennemgang af indholdet i førstehjælpskasse til felthold, en række hands-on scenarier, hvor man vurderer tilfælde af sygdom og tilskadekomst og udfører sygdomsbehandling under vejledning pr. telefon fra en læge på Søfartsstyrelsens Radio Medical-service.

Enkeltvis og i grupper blev der svaret på, hvilke krav de enkelte institutioner stiller til feltdeltagere med hensyn til førstehjælpskompetencer og det medicinskfaglige back-up, man har adgang til.

Efterfølgende blev grupperne bedt om at svare på, om de kunne forestille sig nogle andre/bedre krav og procedurer, der ville betyde en større tryghed/sikkerhed end tilfældet er i dag.

**Hvad gør vi i dag?**- Almindelige førstehjælpskurser  
- Sikkerhedskursus (Arktisk Førstehjælp), inkl. Radio Medical-træning  
- WEMSI (Wilderness First Responder, 1 uges kursus, Irland/Skotland)   
- UNIS sikkerhedskursus (all round sikkerhedskursus, 1 uges kursus, Svalbard)  
- Skydekurser (+/- revolver)  
- Gletsjerkursus  
- Snescooterkursus/opfordring til snescooterkursus  
- Gummibådskursus  
- ’Train-as-you-work’ = arbejde i kolde egne = kursus afholdes i kolde egne (Forsvaret)  
- Søsikkerhedskursus (DANA)  
- Sygdomsbehandleruddannelse (DANA)  
- Bjørneeftermiddag (frivillig/gratis)  
- Briefinger – håndhygiejne, højdesyge, forfrysninger, helikopterarbejde, feltarbejde på skibe m.m.  
- Læge på forskningsstation (EGRIP)/personale med udvidet førstehjælpsuddannelse (St. Nord)  
- Ingen krav om kurser

**Hvad kunne man gøre?**- Mere førstehjælp (hands-on-øvelser) og mere skydetræning  
- Skelnen mellem kurser og briefinger, der gives, når det er aktuelt (fx ved helikopterarbejde/til søs)  
- Skelne mellem hvornår man selv har ansvaret/andre har ansvaret for sikkerheden  
- Samarbejde med UNIS  
- Standardisering (national/international), fx basiskursus med mulighed for opgradering og ekstra kurser afhængig af feltarbejdets karakter (forslag om udarbejdelse af et diagram), inkl. certificering og vedligeholdelsesstandard   
- Merit, så kurser taget hos andre institutioner gælder ’hjemme’  
- ’Train-as-you-work’ – mulighed for kurser i Grønland/på Svalbard  
- Fælles kursuskalender  
- katalog over godkendte undervisere   
- Få Grønland med i sikkerhedsuddannelse  
- Ensartede krav, også til eksterne deltagere

**KOMMNIKATIONSMIDLER OG –PROCEDURER**Afdelingsleder Henrik Spanggaard Munch, Aarhus Universitet og Zackenberg, fortalte om de kommunikationsmidler og procedurer for kommunikation, Zackenberg-stationen anvender i dagligdagen og om set-uppet i tilfælde af en ulykke eller anden hændelse, der kræver ekstraordinær handling, herunder kommunikation med ledelsen på AU, diverse hjælpeaktører, håndtering af pårørende og sociale medier.

Enkeltvis og i grupper blev der svaret på, hvilke kommunikationsmidler og -procedurer de enkelte institutioner anvender på feltarbejde i Grønland.

Efterfølgende blev grupperne bedt om at svare på, om de kunne forestille sig andre/bedre kommunikationsmidler og -procedurer, der ville betyde en større tryghed/sikkerhed end tilfældet er i dag.

**Hvad gør vi i dag?**

**KOMMNIKATIONSMIDLER**- VHF  
- Iridium  
- HF radio (3310)  
- E-mail/Skyfile  
- PLB  
  
**KOMMUNIKATIONSPROCEDURER**- Radiotid (8am/8pm) – ekspeditioner med baselejr  
- Ingen faste radiotider  
- Melde om positioner og planer for dagens arbejde

- Radio + signapistol + våben/Iridium/VHF, når man bevæger sig uden for forskerhus/uden for lejren  
- Skriftlig/grafisk ruteplan  
- Bagvagtfunktion i Danmark (fast person/på skift)/Kangerlussuaq/telefonnumre til ledelsen  
- Sikkerrepræsentant udpeget ved større ekspeditioner  
- Radio/kommunikation nedlukkes/forbydes ved hændelser (pressehåndtering/løbsk info)   
- Eksternt beredskab/Radio Medical  
- Europæiske Alarmcentral  
- Særlig procedure ved ulykker  
  
**Andre forhold**- +/- Nærhed til Island/Svalbard/Nuuk  
- +/- adgang til helikopter  
- Krav om to at køre afsted på to snescootere (Zackenberg)

**Hvad kunne man gøre?**

**KOMMNIKATIONSMIDLER**- Satellitparabol (EGRIP)  
- Spot/in reach  
- Mobildækning (EGRIP)  
- web-cams med mulighed for live streaming (EGRIP)  
- Erstatning for sårbar/ustabil Iridiumtelefoni, VSAT  
- Bedre/flere satellitter  
- Bedre repeaterdækning

**KOMMUNIKATIONSPROCEDURER**- Bagvagtfunktion à la Zackenberg med veldefinerede kompetencer og ansvar  
- Last known position/mere præcis info om planer for dagen i felten  
- Øvelser/test af kommandoveje  
- Regler for løbsk info/pressehåndtering/sociale medier  
- Små operationer: indføre faste daglige ’radiotider’, der gør dem kontaktbare  
- Eksternt beredskab/Radio Medical  
- Klar kommunikationspolitik (mulighed for repressalier, hvis de ikke overholdes)  
- Udpege sikkerrepræsentant

**VÅBEN OG ANDRE FORSVARS-FORANSTALTNINGER I ISBJØRNELAND**Seniorforsker Jørgen Bojesen-Koefoed fortalte om det set-up, man opererer med i GEUS i forhold til skydetræning, våben og advarsels/forsvarsforanstaltninger i forhold til isbjørne, herunder også begrundelser for valg og fravalg af visse forsvarsmidler.  **Hvad gør vi i dag?  
  
VÅBEN OG ANDRE FORSVARS-FORANSTALTNINGER**- Cal. 4 signalpistol  
- Flares  
- ’30-06 Riffel   
- ’44 Magnum revolver (kræver dispensation)  
- Pumpgun med rubber slugs (lejrbrug)  
- snubletrådsalarm  
- hunde/nattevagt  
  
- skydekursus (+/- obligatorisk)   
- afprøvning i felten  
- briefing om sikkerhed i forbindelse med våbenhåndtering (hvor anbringes våbnene, overdragelse m.m.)  
- årvågenhed  
  
- hvis der kommer en bjørn: gå indenfor, tilkald militæret, som skræmmer bjørnen væk  
- tilkalde helikopter, der skræmmer bjørnen væk  
**Hvad kunne man gøre?**  
- Peberspray  
- Chili con carne-alarm   
- Fælles våbendepot i Grønland  
- Låne/leje af rifler fra GEUS i Nuuk (under overvejelse)  
- Merit, så kurser taget hos andre institutioner gælder ’hjemme’  
  
**Afsluttende**. Logistikere, forskere m.fl. fra en række institutioner beviste endnu engang, at de kan og gerne vil samarbejde og dele erfaringer og knowhow. Det blev en konstruktiv dag, hvor man afslutningsvis udpegede en gruppe (se medsendte oversigt), der inden næste møde på Hindsgavl slot den 19-20. april 2017 skal udarbejde fælles standarder og anbefalinger for sikkerhedsarbejde i Grønland. Forinden, den onsdag den 1. februar 2017, samles workshopdeltagerne igen for at se på, hvilke anbefalinger og praktiske foranstaltninger, fx kurser, man kan implementere allerede fra feltsæsonen i 2017. Det blev påpeget, at ansvaret for retningslinjer for sikkerhed fortsat skal ligge hos de enkelte institutioner. Udover workshoppens temaer, er der væsentlige emner, som kun blev berørt overfladisk, fx sikkerhed til søs og gletsjerarbejde. Repræsentanten fra DTU Aqua pegede på de krav, der allerede stilles til sikkerhed til søs via lovgivningen.

Første møde i den Sikkerhedsgruppen finder sted den 9. november, kl. 10 hos GEUS.